Vsebina
Kazalo 🔎︎

# Galerija

Odpre Galerijo v stranski vrstici, kjer lahko izberete grafike in zvoke, ki jih želite vstaviti v dokument.

Prikažete lahko vsebino Galerije v obliki ikon ali ikon z naslovi in podatki o poti.

Če želite povečati ali pomanjšati predmet iz Galerije, predmet dvokliknite ali ga izberite in pritisnite preslednico.

Za dostop do tega ukaza ...

Izberite Vstavi – Medijska datoteka – Galerija izrezkov ali pa v vrstici Standardno kliknite

Galerija

Teme so nanizane v seznamu na levi strani Galerije. Kliknite temo, če želite pregledati seznam predmetov, s katerimi je povezana.

Če želite vstaviti predmet v Galerijo, ga označite in povlecite v dokument.

Vstavljanje predmetov iz galerije

Kopiranje slik iz Galerije

Dodajanje slik v Galerijo

### Dodajanje nove datoteke v Galerijo

Če želite dodati novo datoteko v Galerijo, kliknite z desno tipko na temo, izberite Lastnosti, kliknite zavihek Datoteka in nato Dodaj. Lahko pa tudi kliknete na predmet v trenutnem dokumentu, tipko miške držite in predmet nato povlečete v okno Galerija.

## Nova tema

Doda novo temo v galerijo in omogoči izbiro datotek, ki jih želite vključiti v temo.

Za dostop do naslednji ukazov kliknite z desno tipko miške na temo v Galeriji:

### Izbriši

Izbriše trenutni izbor. Če je izbranih več predmetov, bodo izbrisani vsi. V večini primerov se pred dejanskim brisanjem pojavi vprašanje za potrditev.

Predmet je fizično izbrisan s podatkovnega nosilca ali pa je odstranjen prikaz predmeta, odvisno od okoliščin.

Če v galeriji izberete Izbriši, bo vnos izbrisan iz galerije, sama datoteka pa bo ostala nedotaknjena.

### Preimenuj

Omogoča preimenovanje izbranega predmeta. Ko izberete Preimenuj, bo ime izbrano in neposredno lahko vnesete novega. S smernimi tipkami lahko postavite kazalko na začetek ali konec imena, da izbrišete ali dodate del imena ali da prestavite kazalko.

### Posodobi

Posodobi videz okna ali izbranega predmeta.

## Lastnosti

Pogovorno okno Lastnosti (teme) vsebuje naslednje zavihke:

## Splošno

Zavihek Splošno navede splošne nastavitve trenutne teme.

## Datoteke

Izbrani temi doda nove datoteke.

### Vstavi

Odpre podmeni v galeriji, kjer lahko izberete med Kopiraj in Poveži. Izbrani predmet galerije bo kopiran v trenutni dokument ali pa bo ustvarjena povezava.

Če ste v dokumentu izbrali predmet, bo novo vstavljanje zamenjalo izbrani predmet.

### Predogled

Izbrani element je v galeriji prikazan pri največji velikosti. Dvokliknite predogled za preklop nazaj v navaden pogled galerije.