Vsebina
Kazalo 🔎︎

# Polja

Polja se uporabljajo za spremembe podatkov v dokumentu, kot npr. trenutni datum ali skupno število strani v dokumentu.

## Prikazovanje polj

Polja so sestavljena iz imena in vsebine polja. Če želite preklopiti prikaz polja med imenom ali vsebino polja, izberite Pogled – Imena polj.

Če želite prikazati ali skriti poudarjanje polj v dokumentu, izberite Pogled – Senčenje polj. To funkcijo za vedno izključite, če izberete LibreOffice – Nastavitve Orodja – Možnosti – LibreOffice – Barve programa in tam počistite potrditveno polje Senčenje polj.

Če želite spremeniti barvo senčenja polj, izberite LibreOffice – Nastavitve Orodja – Možnosti – LibreOffice – Barve programa, poiščite možnost Senčenje polj in nato izberite drugo barvo v polju Nastavitve barv.

## Lastnosti polja

Večina vrst polj v dokumentu, vključno s polji zbirke podatkov, shranijo in prikažejo spremenljive vrednosti.

Naslednje vrste polj izvedejo dejanje, ko kliknete polje:

Vrsta polja | Lastnost
Ograda | Odpre pogovorno okno za vstavljanje predmeta glede na ogrado, izjema so besedilne ograde. Zanje kliknite ogrado in pričnite vnašati besedilo.
Vstavi sklic | Kazalec miške premakne na sklic.
Zaženi makro | Zažene makro.
Vnosno polje | Odpre pogovorno okno za urejanje vsebine polja.

## Posodabljanje polj

Za posodobitev vseh polj v dokumentu pritisnite F9 ali pa izberite Uredi – Izberi vse in nato pritisnite F9.

Če želite posodobiti polje, ki se je vstavilo iz zbirke podatkov, ga najprej izberite in nato pritisnite F9.

Ograde se ne posodobijo.

Podobne teme

Poizvedovanje po uporabniških podatkih v poljih ali pogojih

Dodajanje vnosnih polj

Vstavljanje polja s fiksnim ali spremenljivim datumom

Pogojno besedilo

Pogojno besedilo za število strani

Številke strani