Vsebina
Kazalo 🔎︎

# Funkcije dodatkov

Sledi opis in seznam nekaterih dodatnih funkcij, ki so na voljo kot dodatki.

Koncept dodatkov

Opis vmesnika za dodatkeLibreOffice Calc boste našli v pomoči. Prav tako so pomembne funkcije in parametri opisani v pomoči za deljeno knjižnico DLL-ja LibreOffice Calc za dodatke..

## Že obstoječi dodatki

LibreOffice vsebuje primere vmesnika dodatkov za LibreOffice Calc.

Analizne funkcije 1.del

Analizne funkcije 2.del

## DAYSINMONTH

Izračuna število dni v mesecu, ki ga določa vneseni datum.

#### Skladnja

DAYSINMONTH(datum)

Datum je kateri koli datum v določenem letu. Parameter datuma mora biti veljaven datum glede na jezikovne nastavitve vmesnika v LibreOffice.

#### Primer

=DAYSINMONTH(A1) vrne 29 dni, če A1 vsebuje 17.2.1968, veljaven datum za februar 1968.

## DAYSINYEAR

Izračuna število dni v letu, ki ga določa vneseni datum.

#### Skladnja

DAYSINYEAR(datum)

Datum je kateri koli datum v določenem letu. Parameter datuma mora biti veljaven datum glede na jezikovne nastavitve vmesnika v LibreOffice.

#### Primer

=DAYSINYEAR(A1) vrne 366 dni, če A1 vsebuje 29.2.1968, veljaven datum za leto 1968.

## ISLEAPYEAR

Ugotovi, ali je leto prestopno. Če je, funkcija vrne vrednost 1 (TRUE/PRAVILNO); če ni, vrne 0 (FALSE/NEPRAVILNO).

#### Skladnja

ISLEAPYEAR(datum)

Datum določi, če dani datum nastopa v prestopnem letu. Parameter datum mora biti veljaven glede na področne nastavitve LibreOffice.

#### Primer

=ISLEAPYEAR(A1) vrne 1, če A1 vsebuje 1968-02-29, veljaven datum 29. februar 1968 z upoštevanjem vaših krajevnih nastavitev.

Uporabite lahko tudi =ISLEAPYEAR(1968;02;1968) ali =ISLEAPYEAR("29.2.1968").

Nikoli ne uporabite zapisa ISLEAPYEAR(2/29/68), ker se v tem primeru najprej izračuna 2 deljeno z 29 deljeno z 68, šele nato funkcija ISLEAPYEAR iz tega majhnega rezultata izračuna zaporedno številko datuma.

## MONTHS

Med datumoma izračuna razliko v mesecih.

#### Skladnja

MONTHS(začetni_datum; končni_datum; vrsta)

začetni_datum je prvi datum

končni_datum je drugi datum

Vrsta izračuna vrsto razlike. Možni vrednosti sta 0 (interval) in 1 (koledarski meseci).

## ROT13

Niz znakov šifrira tako, da črke v abecedi premakne za 13 mest. Po črki Z se abeceda znova začne (rotacija). Če pri nastali kodi znova uporabite šifrirno funkcijo, bo ta besedilo dešifrirala.

#### Skladnja

ROT13(besedilo)

Besedilo je niz znakov, ki ga želite šifrirati. ROT13(ROT13(besedilo)) kodo dešifrira.

#### Primer

=ROT13("Gur Qbphzrag Sbhaqngvba fb hfgnabivyv frcgrzoen 2010.") vrne niz »The Document Foundation so ustanovili septembra 2010.«. Vidite lahko, da funkcija ROT13 ne vpliva na presledke, števke in pike.

Za podrobnosti o tej funkciji glejte stran wiki o funkciji ROT13 (v angl.).

## WEEKS

Med datumoma izračuna razliko v tednih.

#### Skladnja

WEEKS(začetni_datum; končni_datum; vrsta)

začetni_datum je prvi datum

končni_datum je drugi datum

Vrsta izračuna vrsto razlike. Možni vrednosti sta 0 (interval) in 1 (število tednov).

## WEEKSINYEAR

Izračuna število tednov leta vnesenega datuma. Število tednov je definirano na naslednji način: teden, ki se razteza čez dve leti, se prišteje letu, v katerem je večje število njegovih dni.

#### Skladnja

WEEKSINYEAR(datum)

Datum je kateri koli datum v določenem letu. Parameter datuma mora biti veljaven datum glede na jezikovne nastavitve vmesnika v LibreOffice.

#### Primer

WEEKSINYEAR(A1) vrne 53, če A1 vsebuje 17.2.1970, veljaven datum za leto 1970.

## YEARS

Med datumoma izračuna razliko v letih.

#### Skladnja

YEARS(začetni datum; končni_datum; vrsta)

začetni_datum je prvi datum

končni_datum je drugi datum

Vrsta izračuna vrsto razlike. Možni vrednosti sta 0 (interval) in 1 (koledarska leta).

## Dodatki s pomočjo LibreOffice API

Dodatke je mogoče izvršiti tudi s pomočjo API za LibreOffice.

Podobne teme

Seznam funkcij po kategorijah