Vsebina
Kazalo 🔎︎

# Dokumenti obrazca XML (X-obrazci)

X-obrazci (XForms) so nova vrsta spletnih obrazcev, ki jo je razvil Konzorcij svetovnega spleta. Model X-obrazcev je določen v jeziku Extensible Markup Language (XML). Model uporablja ločene odseke, da opiše, kaj dela in kako je videti določen obrazec. Podroben opis X-obrazcev si lahko ogledate na: https://www.w3.org/MarkUp/Forms/.

## Delo z X-obrazci (XForms)

V LibreOffice je dokument z X-obrazci posebna vrsta dokumenta programa Writer. Oblikovalni način za dokument X-obrazca ima dodatne orodne vrstice in podokna.

Potem ko ste ustvarili in shranili dokument X-obrazca, lahko dokument odprete, izpolnite obrazec in spremembe pošljete strežniku.

## Ustvarjanje novega dokumenta X-obrazec (XForms)

1. Izberite Datoteka – Nov – Dokument obrazca XML.

   Oblikovalno okno X-obrazcev odpre prazen dokument programa Writer.

2. Oblikujte svoj obrazec.

- Vstavite kontrolnik, v brskalniku lastnosti izberite privzeti model in vnesite zavezujočo izjavo.

- V Krmarju po podatkih pojavitvi dodajte element.

- Iz datoteke XML naložite novo pojavitev in dodajte kontrolnike ustreznim elementom ali atributom XML.

## Odpiranje dokumenta X-obrazec (XForms)

- Izberite Datoteka – Odpri in izberite dokument X-obrazec. Dokument X-obrazca ima enako pripono kot dokument z besedilom programa Writer (*.odt).

## Urejanje dokumenta X-obrazec (XForms)

Odprite dokument X-obrazca in uporabite naslednje orodne vrstice in okna:

- Orodna vrstica Oblikovanje obrazca

- Orodna vrstica Kontrolniki obrazca

- Krmar po podatkih

- Krmar po obrazcih