Vsebina
Kazalo 🔎︎

## WEEKNUM

WEEKNUM izračuna številko tedna v letu za notranjo datumsko vrednost, kot je določena s standardom OpenFormula ODF in združljiva z drugimi programi za preglednice.

Podprta sta dva sistema štetja:

Sistem | Description
Sistem 1 | Teden, ki vsebuje 1. januar, je prvi teden v letu in ima številko 1.
Sistem 2 | Teden, ki vsebuje prvi četrtek v letu, je prvi teden v letu in ima številko 1. To pomeni, da je teden številka 1 v vsakem letu tisti, ki vsebuje 4. januar. Standard ISO 8601 določa tak sistem, kot tudi določa, da se teden prične s ponedeljkom.

Ta funkcija je del standarda Open Document Format for Office Applications (OpenDocument) različice 1.2 (ISO/IEC 26300:2-2015).

#### Skladnja

WEEKNUM(število[;način])

Število je notranja datumska številka.

Način nastavi začetek tedna in sistem številčenja tednov. Ta parameter ni obvezen, če je izpuščen, je njegova privzeta vrednost 1.

Sistem | Način | Dan v tednu
Sistem 1 | 1 | Nedelja
2 | Ponedeljek
11 | Ponedeljek
12 | Torek
13 | Sreda
14 | Četrtek
15 | Petek
16 | Sobota
17 | Nedelja
Sistem 2 | 21 | Ponedeljek (ISO 8601)
150 | (ISO 8601, za medopravilnost s programom Gnumeric)

Pri vnašanju datumov bodo poševnice ali pomišljaji, ki jih uporabite za ločevanje datumov, morda pretvorjeni v aritmetične operatorje. Zato datumi, vneseni v tej obliki, ne bodo nujno prepoznani kot datumi, kar lahko povzroči napačen izračun. Uporabite funkcijo DATE, npr. DATE(1954;7;20), ali pa datume zapisujte v narekovajih in notaciji po standardu ISO 8601 (npr. "1954-07-20"), da ne bodo pomotoma obravnavani kot del formul. Izogibajte se krajevnim oblikam zapisa, kot je pri nas »20.07.54«, saj so lahko izračuni napačni, če dokument naložite pod drugimi krajevnimi nastavitvami.

Nedvoumna pretvorba je možna za datume in čase po standardu ISO 8601 v njihovih razširjenih zapisih z ločili. Če pride do napake #VALUE!, potem prekličite potrditev Tvori napako #VALUE! v LibreOffice – Nastavitve Orodja – Možnosti – LibreOffice Calc – Formula, gumb Podrobnosti v razdelku »Nastavitve podrobnih izračunov«, seznamsko polje Pretvorba besedila v števila.

#### Primer

=WEEKNUM(DATE(1995;1;1);1) vrne 1.

=WEEKNUM(DATE(1995;1;1);2) vrne 1. Če uporabite sistem 1, je teden, v katerem je 1. januar, prvi teden leta.

=WEEKNUM(DATE(1995;1;1);21) vrne 52. Prvi teden se začne na ponedeljek, 1995-01-02.

=WEEKNUM(DATE(1999;1;1);21) vrne 53. Prvi teden se začne na ponedeljek, 1999-01-04.

Podobne teme

Funkcije datuma in časa

DATE

DATEDIF

DATEVALUE

DAY

DAYS

DAYS360

EASTERSUNDAY

EDATE

EOMONTH

HOUR

ISOWEEKNUM

MINUTE

MONTH

NETWORKDAYS

NETWORKDAYS.INTL

NOW

SECOND

TIME

TIMEVALUE

TODAY

WEEKDAY

WEEKNUM

WEEKNUM_EXCEL2003

WEEKNUM_OOO

WORKDAY

WORKDAY.INTL

YEAR

YEARFRAC