Vsebina
Kazalo 🔎︎

# Vrsta

Določi velikost in mesto za izbrani predmet ali okvir na strani.

Za dostop do tega ukaza ...

Izberite Oblika – Slika – Lastnosti<, nato zavihek Vrsta.

Izberite Oblika – Okvir in predmet – Lastnosti, nato zavihek Vrsta.

Izberite Pogled – Slogi – odprite kontekstni meni in izberite Spremeni/Nov, nato zavihek Vrsta.

Izberite Vstavi – Okvir – Okvir, nato zavihek Vrsta.

## Velikost

### Širina

Vnesite želeno širino izbranega predmeta.

### Relativno

Izračuna širino izbranega predmeta kot odstotek širine območja besedila na strani.

### Relativno razmerje širine

Določa, kaj pomeni 100 % širine: ali območje z besedilom (brez robov) ali celo stran (vključno z robovi).

### Višina

Vnesite želeno višino izbranega predmeta.

### Relativno

Izračuna višino izbranega predmeta kot odstotek višine območja besedila na strani.

### Relativno razmerje višine

Določa, kaj pomeni 100 % višine: ali območje z besedilom (brez robov) ali celo stran (vključno z robovi).

### Ohrani razmerje

Ohrani razmerje višine in širine, ko spremenite nastavitev širine in višine.

### Izvirna velikost

Ponastavi nastavitve velikosti izbranega predmeta na izvirne vrednosti.

Ta možnost ni na voljo za okvirje.

### Samodejno

Samodejno poravna širino in višino okvira za ujemanje vsebine okvira. Če želite, lahko določite najmanjšo širino ali višino za okvir.

Možnost Samodejno je na voljo samo, če izberete okvir.

## Zasidraj

Določite možnosti sidranja za izbrani predmet ali okvir. Možnosti sidra niso na voljo, če odprete pogovorno okno iz okna Slogi.

### Na stran

Izbran element se zasidra na trenutno stran.

### Na odstavek

Izbran element se zasidra na trenutno stran.

### Na znak

Zasidra izbor na znak.

### Kot znak

Izbor zasidra kot znak. Višina trenutne vrstice je spremenjena, da se ujema z višino izbora.

## Položaj

Določi mesto izbranega predmeta na trenutni strani.

### Vodoravno

Izberite možnost vodoravne poravnave za predmet. Ta možnost ni na voljo, če izberete »zasidraj kot znak«.

### od

Vnesite, koliko prostora želite pustiti med levim robom izbranega predmeta in sklicno točko, ki jo izberete v polju do. Ta možnost je na voljo samo, če izberete »Od leve« v polju Vodoravno.

### do

Izberite sklicno točko za izbrano možnost vodoravne poravnave. Na voljo so naslednje možnosti:

- Področje odstavka: predmet je umeščen glede na celotno širino, ki je na voljo za odstavek, vključno s presledki za zamik.

- Področje besedila odstavka: predmet je umeščen glede na celotno širino, ki je na voljo za besedilo v odstavku, ne vključujoč prostor za zamik.

- Leva obroba odstavka: predmet je umeščen glede na širino prostora, ki je na voljo za zamik na levi strani odstavka.

- Desna obroba odstavka: predmet je umeščen glede na širino prostora, ki je na voljo za zamik na desni strani odstavka.

- Leva obroba strani: predmet je umeščen glede na širino prostora, ki je na voljo med levim robom strani in levim robom odstavka.

- Desna obroba strani: predmet je umeščen glede na širino prostora, ki je na voljo med desnim robom strani in desnim robom odstavka.

- Cela stran: predmet je umeščen glede na celotno širino strani, od levega do desnega roba strani.

- Področje besedila strani: predmet je umeščen glede na celotno širino strani od levega do desnega roba strani, ki je na voljo za besedilo.

- Znak: predmet je umeščen glede na vodoravni prostor, ki ga zaseda znak.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Rezultat izbranih nastavitev poravnav si lahko ogledate v polju Predogled.

### Zrcali na sodih straneh

Nastavitve trenutne vodoravne poravnave obrne na sode strani.

Lahko uporabite tudi možnosti zrcaljenja slike za poravnavo postavitve predmetov na sodih in lihih straneh.

### Navpično

Izberite možnost navpične poravnave za predmet.

Če predmet zasidrate v okvir s fiksno višino, so na voljo samo dve možnosti poravnave: »Spodaj« in »Sredina«.

### od

Vnesite, koliko prostora boste pustili med zgornjim robom izbranega predmeta in sklicno točko, ki jo izberete v polju do. Ta možnost je na voljo samo, če izberete »Od zgoraj« ali »Od spodaj« (kot znak) v polju Navpično.

### do

Izberite referenčno točko za izbrano možnost navpične poravnave. Na voljo so naslednje možnosti:

- Rob: predmet je umeščen glede na vrsto sidranja in prostor med vrhnjim robom odstavka in znakom (sidranje »na znak«) oz. spodnjim robom odstavka (sidranje »na odstavek«), v katerega je zasidran.

- Področje besedila odstavka: predmet je umeščen glede na višino odstavka, v katerega je zasidran.

- Cela stran: predmet je umeščen glede na celotno višino strani, od zgornjega do spodnjega roba strani.

- Področje besedila strani: predmet je umeščen glede na celotno višino strani od zgornjega do spodnjega roba strani, ki je na voljo za besedilo.

- Znak: predmet je umeščen glede na navpični prostor, ki ga zaseda znak.

- Črta besedila: predmet je umeščen glede na višino črte besedila, kjer se nahaja sidro.

- Osnovnica: na voljo je za sidranje »kot znak« in predmet umesti glede na osnovnico besedila, na katero so postavljeni vsi znaki v vrstici.

- Vrstica: na voljo je le za sidranje »kot znak«, predmet pa umesti glede na višino vrstice, v katero je predmet zasidran.

Upoštevajte, da je nabor možnosti, ki so na voljo, odvisen od nastavitev sidranja. Zato glede na izbor sidranja vse zgoraj navedene možnosti ne bodo prikazane.

Rezultat izbranih nastavitev poravnav si lahko ogledate v polju Predogled.

### Ohrani v mejah besedila

Izbrani predmet ohrani znotraj mej postavitve besedila, v katerem je zasidran predmet. Te možnosti ne izberite, če želite imeti predmet kjerkoli v dokumentu.

Možnost Ohrani v mejah besedila je privzeto izbrana v dokumentih, ustvarjenih v različici programa Writer, ki je starejša od OpenOffice.org 2.0. Ta možnost ni izbrana, ko ustvarite nov dokument ali ko odprete dokument v zapisu Microsoft Word (*.doc, *.docx).

### Polje predogleda

Pokaže predogled trenutnega izbora.

Zeleni pravokotnik predstavlja izbrani predmet, rdeči pa sklicno točko poravnave. Če predmet zasidrate kot znak, se sklicni pravokotnik spremeni v rdečo črto.

Podobne teme

Oblika – Sidro

Oblika – Poravnaj besedilo