Vsebina
Kazalo 🔎︎

# Vstavi kontrolnike

Odpre glavno orodno vrstico.

Vstavi kontrolnike

- V urejevalnem načinu dvokliknite kontrolnik, da odprete pogovorno okno z njegovimi lastnostmi.

- V urejevalnem načinu lahko tudi kliknete na kontrolnik z desnim gumbom in izberete ukaz za kopiranje, izrezovanje ali lepljenje.

## Gumb

Doda ukazni gumb. Ukazni gumb lahko uporabite za izvršitev ukaza ob določenem dogodku, kot je npr. klik miške.

Če želite, lahko gumbu dodate besedilo ali sliko.

## Slikovni kontrolnik

Doda kontrolnik, ki prikaže sliko.

## Potrditveno polje

Doda potrditveno polje, s katerim lahko aktivirate ali deaktivirate funkcijo.

## Izbirni gumb

Doda gumb, s katerim bo uporabnik lahko izbiral med več možnostmi. Združeni gumbi z možnostmi imajo zaporedni vrstni red aktiviranja. Navadno jih obkroža t.i. skupinsko polje. Če imate dve skupini gumbov z možnostmi, morate okviru skupine dodeliti zaporedno številko aktiviranja med zaporedno številko obeh skupin gumbov.

## Nalepka

S to ikono ustvarite polje za prikaz opisnega besedila. Polja z nalepkami so namenjena prikazu vnaprej določenega besedila in vanje ni mogoče vnašati drugega besedila.

## Polje z besedilom

Doda vnosno polje, kjer lahko vnesete in urejate besedilo.

## Seznamsko polje

Doda polje, v katerem lahko kliknete na seznamski vnos.

## Kombinirano polje

Doda kombinirano polje. Kombinirano polje je seznamsko polje, v katerega lahko uporabnik klikne in nato izbere vnos s seznama. Če želite, lahko vnose v seznamskem polju naredite »samo za branje«.

## Vodoravni drsni trak

Pogovornemu oknu doda vodoravni drsni trak.

## Navpični drsni trak

Pogovornemu oknu doda navpični drsni trak.

## Skupinsko polje

S to ikono ustvarite okvir, s katerim navidezno združite več kontrolnikov. Tako lahko npr. združite več potrditvenih polj ali polj z možnostmi v okvir.

Za določanje različnih skupin ali gumbov z možnostmi mora biti skupinski okvir med zaporednimi številkami obeh skupin gumbov z možnostmi.

## Vrstica napredka

Pogovornemu oknu doda vrstico napredka.

## Vodoravna črta

Pogovornemu oknu doda vodoravno črto.

## Navpična črta

Pogovornemu oknu doda navpično črto.

## Datumsko polje

Doda datumsko polje.

Če datumskem polju določite lastnost »spustno«, bo lahko uporabnik izbiral datum iz spustnega koledarja.

## Časovno polje

Doda časovno polje.

## Številsko polje

Doda numerično polje.

## Valutno polje

Doda polje valute.

## Oblikovano polje

Doda polje z besedilom, kjer lahko določite oblikovanje vnesenega besedila, kot tudi njegove količinske omejitve.

## Vzorčno polje

Doda vzorčno polje. Vzorčno polje sestavlja vnosna maska in znakovna maska. Vnosna maska določa, kateri uporabniški podatki se vnesejo. Znakovna maska določa stanje vzorčnega polja, ko je obrazec naložen.

## Izbor datoteke

Doda gumb, ki odpre pogovorno okno za izbor datoteke.

## Izberi

Aktivira ali deaktivira izbirni način. V tem načinu lahko izberete kontrolnike pogovornega okna, tako da jih lahko urejate.

## Lastnosti

Odpre pogovorno okno, kjer lahko urejate lastnosti izbranega kontrolnika.

## Aktiviraj preskusni način

Zažene preskusni način. Kliknite ikono za zaprtje pogovornega okna, da ustavite preskusni način.

## Upravljaj z jezikom

Odpre pogovorno okno, v katerem upravljate z nabori nizov pogovornih oken za različne jezike.

## Drevesni kontrolnik

Doda drevesni kontrolnik, ki lahko prikaže hierarhično urejen seznam. Seznam lahko napolnite s svojim programom – z uporabo klicev API (XtreeControl).

## Kontrolnik tabele

Doda kontrolnik tabele, ki lahko prikaže podatke tabele. Podatke lahko napolnite s svojim programom – z uporabo klicev API.

## Kontrolnik hiperpovezave

Doda kontrolnik hiperpovezave, ki lahko odpre naslov v spletnem brskalniku.