Vsebina
Kazalo 🔎︎

# Funkcija CInt

Spremeni poljuben niz ali numerični izraz v celo število.

## Skladnja:

    CInt (Izraz)

## Vrnjena vrednost:

Integer

## Parametri:

Izraz:Poljuben izraz, ki ga želite pretvoriti.

Če je podan argument število, se uporabi kot številska vrednost izraza.

Če je argument niz, funkcija odreže vodilne presledke, nato poskusi prepoznati število iz znakov, ki sledijo. Prepoznane so naslednje skladenjske oblike številskih izrazov:

- decimalna števila (z možnostjo predznaka) z uporabo ločil decimalk in skupin/tisočic, kot so določene s krajevnimi nastavitvami v LibreOffice (ločila tisočic so dovoljena na poljubnem mestu), z možno eksponentno notacijo, kot je »-12e+1« (kjer neobvezno predznačeno celo desetiško število po e, E, d ali D določa potenco števila 10);

- osmiška števila, kot je »&Onnn...«, kjer je »nnn...« po »&O« ali »&o« zaporedje ne več kot 11 števk od 0 do 7, vse do naslednjega ne-alfanumeričnega znaka;

- šestnajstiška števila, kot je »&Hnnn...«, kjer je »nnn...« po »&H« ali »&h« zaporedje znakov do naslednjega ne-alfanumeričnega znaka, ki ne sme biti daljše od 8 števk med 0 in 9, A in F ali a in f.

Preostanek niza je prezrt. Če niz ni prepoznan, t.j. če se po odstranitvi vodilnih presledkov ne začne z znakom plus ali minus, z desetiško števko ali znakom »&« oz. ko je niz po »&O« daljši od 11 znakov ali vsebuje črko abecede, je številska vrednost izraza 0.

Če je podan argument napaka, se številka napake uporabi kot številska vrednost izraza.

Če je podani argument datum, se število dni od 30. 12. 1899 (serijski datum) uporabi kot številska vrednost izraza. Čas je predstavljen kot ulomek dneva.

Po izračunu številske vrednosti izraza se rezultat zaokroži na najbližje celo število (če je potrebno) in če rezultat ni med -32768 in 32767, LibreOffice Basic poroča o napaki prekoračitve. Sicer vrne rezultat.

### Kode napak:

5 Neveljaven klic procedure

## Primer:

    Sub ExampleCountryConvert
        MsgBox CDbl(1234.5678)
        MsgBox CInt(1234.5678)
        MsgBox CLng(1234.5678)
    End Sub